DOLOŽKA ZLUČITEĽNOSTI
návrhu zákona s právom Európskej únie

1. Navrhovateľ zákona: Ministerstvo vnútra Slovenskej republiky.

2. Názov návrhu zákona: Návrh zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony.

3. Predmet návrhu zákona je upravený v práve Európskej únie:
a) v primárnom práve Európskej únie
– Zmluva o fungovaní Európskej únie (Ú. v.  EÚ C 202, 7.6.2016) v platnom znení - čl. 196 (oblasť civilnej ochrany), čl. 191 a čl. 192 (oblasť ochrany životného prostredia).
b) v sekundárnom práve Európskej únie
– rozhodnutie Európskeho parlamentu a Rady č. 1313/2013/EÚ zo  17. decembra 2013 o mechanizme Únie v oblasti civilnej ochrany (Ú. v. EÚ L 347, 20. 12. 2013) v platnom znení – gestor: Ministerstvo vnútra SR,
– smernica Európskeho parlamentu a Rady 2012/18/EÚ zo 4. júla 2012 o kontrole nebezpečenstiev závažných havárií s prítomnosťou nebezpečných látok a o zmene a následnom zrušení smernice Rady 96/82/ES (Ú. v. EÚ L 197, 24. 7. 2012) – gestor: Ministerstvo životného prostredia SR, spolugestori: Ministerstvo vnútra SR, Ministerstvo práce, sociálnych vecí a rodiny SR, Ministerstvo hospodárstva SR a Ministerstvo zdravotníctva SR,
– smernica Európskeho parlamentu a Rady 2007/60/ES z 23. októbra 2007 o hodnotení a manažmente povodňových rizík (Ú. v. EÚ L 288, 6. 11. 2007) – gestor: Ministerstvo životného prostredia SR.
c) v judikatúre Súdneho dvora Európskej únie
– predmet navrhovaných organizačných a kompetenčných zmien nie je upravený judikatúrou Súdneho dvora Európskej únie.

4. Záväzky Slovenskej republiky vo vzťahu k Európskej únii:
a) lehota na prebratie príslušných právne záväzných aktov Európskej únie
– lehota na prebratie smernice 2012/18/EÚ uplynula 31. mája 2015,
– lehota na prebratie smernice 2007/60/ES uplynula 26. novembra 2009.
(Návrhom zákona sa nevykonáva nová transpozícia ani sa nerozširuje materiálny rozsah transpozície; menia sa však vnútroštátne ustanovenia súvisiace s prebratím uvedených smerníc, preto sú súčasťou materiálu čiastkové tabuľky zhody.)
b) konanie podľa čl. 258 a čl. 260 Zmluvy o fungovaní Európskej únie – bezpredmetné.
c) právne predpisy Slovenskej republiky, v ktorých sú uvedené právne záväzné akty Európskej únie prebrané alebo vykonané
– smernica 2012/18/EÚ je prebraná najmä zákonom č. 128/2015 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov a zákonom Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov,
– smernica 2007/60/ES je prebraná najmä zákonom č. 7/2010 Z. z. o ochrane pred povodňami v znení neskorších predpisov.

5. Návrh zákona je zlučiteľný s právom Európskej únie:
Úplne.

